GiliGold/VAD_KnessetCorpus huggingface dataset:
<משה שגיא: הבסיס – אין לי פה.
משולם נהרי: אין תקנה כזאת.
משולם נהרי: זה תרבות יהודית.
משולם נהרי: 03 זה שיעורי תורה.
משולם נהרי: זה מה שנקרא.
משולם נהרי: אנחנו גם תרבות יהודית.
משה גפני: למה העבירו לסעיף הזה, ולא לשיעורי תורה?
משולם נהרי: וזה תוספתי.
ניסן סלומינסקי: אומרים ש-24 מיליון יש בבסיס של התקציב.
משה גפני: למה רק לסעיף הזה היתוסף, ולזה - לא? זה מגיע ל-57 מיליון.
משה גפני: זה היה אותו דבר הרי.
ניסן סלומינסקי: אבל לא דנים על הסעיף עצמו.
משה גפני: זה מגיע ל-57 מיליון.
משה גפני: בתרבות היהודית.
משה גפני: מה, אתם עושים את עצמכם תמימים?
משה גפני: אני מדבר על העודפים בתרבות היהודית.
משה גפני: יש כמעט 20 מיליון שקל של עודפים מחויבים, שזה מגיע ל-57 מיליון.
משה גפני: כמעט 60 מיליון.
משה גפני: למה כל הזמן מיתוסף בתרבות היהודית, ולא מיתוסף בסעיף המקביל?
משה גפני: שאלתי את זה כבר מיליון פעם, ואמרו לי: בעוד שבועיים, כן.
עיסאווי פריג': כי אתה באופוזיציה והם בקואליציה.
משה גפני: ככה מנהלים את המדינה?
משה גפני: בגלל שהאנשים האלה חרדים, לא יקבלו משכורת?
ניסן סלומינסקי: אתה יכול להעביר את התשובה הזאת לשר.
ניסן סלומינסקי: אלעזר, בבקשה, תשאל.
אלעזר שטרן: אני מודה שהפליק פלאק הזה בין 29 מיליון ל-97 מיליון הוא קצת חשוד בעיניי.
אלעזר שטרן: אני מדבר על הסעיף של תרבות יהודית.
אלעזר שטרן: מ-2013 ל-2014.
אלעזר שטרן: אני רוצה לחדד את זה.
אלעזר שטרן: אני מצטרף למה שאמר חברי חבר הכנסת גפני, ואני גם רוצה לשים את הצד השני, את מה שבתי מדרש מהסוג שמנהלת חברת הכנסת רות קלדרון.
אלעזר שטרן: גם היא תרבות יהודית.
אלעזר שטרן: ואני, לאור מה ששמעתי, כולל האדם שמחלק את הכספים האלה, ואני מודה גם איך הם מתחלקים – ביקשתי בכתב, פניתי לשר וביקשתי פירוט לפני הדיונים, עוד לפני שזומנה הבקשה הזאת.
אלעזר שטרן: לצערי, לא קיבלתי.
אלעזר שטרן: אני מכיר את התלונות משני הצדדים, ומחבר את זה לנושא הזה של הקפיצה.
אלעזר שטרן: אם יש קפיצה כזו גדולה, שהיא קצת מעוררת חשד, בעיניי, ואם אתם לא יודעים לתת לי את האירועים, אני אומר שיש לי יותר מחשש שזה חלק מהכספים הקואליציוניים, וכיוון שכך, אני חושב שאני צריך להסתכל על זה עוד יותר טוב.
אלעזר שטרן: אבל אני כבר עברתי על הפרוטוקול, שלידיעתי, יש כספים קואליציוניים.
יצחק כהן: אמרו שאין.
יצחק כהן: היושב-ראש אמר שאין.
ניסן סלומינסקי: לא, אני אמרתי מה אמר סגן שר האוצר.
יצחק כהן: אז יש או אין?
יצחק כהן: אבל מה הוא אומר?
משה גפני: שסגן שר האוצר יש עתיד אמר ש- - - כסף קואליציוני, והרב אמר שהוא וסגן שר האוצר זה אותו דבר.
יצחק כהן: אז יש קואליציוני או אין קואליציוני?
יצחק כהן: הוא אומר שלא.
אלעזר שטרן: האם מההגדלה של ההעברה הזאת יש משהו, שקל שהלך או לגופים חרדים כהגדלה או לגופים יהודים פלורליסטים – עזבו את הפרויקט הנכון של בארי, של מכון הרטמן?
אלעזר שטרן: אני חושב שאלה דברים מאוד כנונים.
אלעזר שטרן: שאלתי כאן, האם מהגידול הזה הלך גם למקומות האלה, או הכול הלך – קשה לי להגיד.
<נועה היימן: נשאלנו קודם על תקנה ספציפית.
<נועה היימן: הסברנו על הפרויקטים הייחודיים.
<נועה היימן: במסגרת הזאת המשרד מקצה לרשויות המקומיות - אנחנו לא יודעים לעקוב אחר – אם אנחנו עובדים דרך הרשויות המקומיות, אנחנו לא תמיד יודעים- - -
אלעזר שטרן: גפני, אל תרוץ.
אלעזר שטרן: שנים אמרנו שזה מה שש"ס עושים, שהם מעבירים לרשויות בתנאי שיעבירו לי.
משה גפני: אני מעריך את התשובה.
משה גפני: זו תשובה מלומדת.
ניסן סלומינסקי: בבקשה, עיסאווי.
<נועה היימן: אני לא יודעת להגיד לך עבור כל התקציב, לאילו עמותות בסוף זה הולך.
<נועה היימן: אם יש פרויקטים שאנחנו מעבירים דרך הרשויות המקומיות, הרשויות המקומיות בוחרות איך להפעיל את זה.
משולם נהרי: אני רוצה לחדד את השאלה.
משולם נהרי: בשנים עברו התקנה הזאת היתה קיימת, וככה זה עבד?
משולם נהרי: את בטוחה?
<נועה היימן: למיטב ידיעתי.
משולם נהרי: פרויקטים ייחודיים.
משולם נהרי: התקנה הזאת לא היתה.
אלעזר שטרן: רגע, לא קיבלתי תשובה.
אלעזר שטרן: בחיים לא אקבל תשובה יותר מדויקת?
אלעזר שטרן: זה נעלם?
אלעזר שטרן: אני אומר את האמת שלי, כי מה שקורה פה בוועדה באופן די רציף - נותנים לנו תשובות שלא נותנות לנו אפשרות למלא את תפקידנו באמת, לדעתי.
אלעזר שטרן: לפחות פעם אחת.
ראובן ריבלין: זה התפקיד של היועצים המשפטיים.
ראובן ריבלין: אתה היחיד שלא יודע.
ראובן ריבלין: יש כספים קואליציוניים, כמה שלא צרחנו וזעמנו.
ניסן סלומינסקי: יכול להיות שיש הסכמים.
סתיו שפיר: ההסכמים כוללים כספים.
ניסן סלומינסקי: אבל זה לא קואליציוניים.
סתיו שפיר: מה ההבדל בין- - -
ניסן סלומינסקי: אם הוא נחתם לפני אישור התקציב, או יש הסכמים לאחרי כן.
ניסן סלומינסקי: לאחרי כן אין שום איסור לעשות את זה.
ניסן סלומינסקי: אם נחתם לפני כן, גם אין איסור.
ניסן סלומינסקי: רק צריכים להודיע את זה.
סתיו שפיר: כסף שנחתם, צריך להיכלל בתקציב המדינה.
סתיו שפיר: הוא לא נכלל.
סתיו שפיר: הוא עובר בהעברות.
ניסן סלומינסקי: אני לא יודע אם יש או לא.
סתיו שפיר: אומר יושב-ראש הכנסת לשעבר שיש.
ראובן ריבלין: יש.
ראובן ריבלין: איך עושים את זה – למשל, ועדת הכספים עצמה היתה מעבירה כספים לא פוליטיים למוסדות שאנחנו ראינו בהם מוסדות שאנחנו חייבים כציבור להעניק להם דברים, ו-וועדת הכספים היתה מקבלת בשנים עברו סכום כזה וכזה כדי לתקן עיוותים בחברה הישראלית.
ראובן ריבלין: השאלה, איך היא היתה יכולה לעשות את זה?
ראובן ריבלין: היא בעצמה לא יכולה להעניק כספים.
ראובן ריבלין: מעניקה דרך המשרדים.
ראובן ריבלין: היא אומרת לך: אני מעניקה למשרדים.
ראובן ריבלין: באותו רגע שהועברה למשרדים באורח שהוא נקי וחוקי, ועומד בכל הקריטריונים שלה, זה מגיע למשרדים, והם אומרים: אנחנו רוצים לתת למוסד כזה או אחר.
ראובן ריבלין: עיקרון השוויוניות, שהא עיקרון חוקתי במדינת ישראל, יכול לומר - אם, למשל, רונסקי מקבל, יכול לשאול אחר מכפר סמוך או מארץ ישראל כולה, בין שמדינת ישראל ובין ששטחי יהודה ושומרון – אני רוצה שוויוניות.
ראובן ריבלין: כלומר אם קיבלת את המיליון, תן לי חצי מיליון.
ראובן ריבלין: אם יבואו אלף, כל אחד יקבל 10,000 ולא חצי מיליון.
ראובן ריבלין: אלה דברים שתלויים ביכולת הפיקוח גם של מערכת החשב הכללי וגם של מערכת התקציבים, אגב, התקציבים על-ידי הרפרנטים שלהם, ובעיקר על-ידי היועצים המשפטיים של כל מוסד, כי יש משרדים שאומרים: אתה לא יכול להעביר.
ראובן ריבלין: משרד הפנים יאמר: אני לא יכול להעביר אלא בשוויוניות.
ראובן ריבלין: לעומת זאת, יש משרדים אחרים – אני לא מדבר על השרים של היום אלא על השרים לדורותיהם, שהיו יכולים להעביר ללא שום בעיה.
ראובן ריבלין: היו כאלה שזעקו.
עיסאווי פריג': אתה רוצה שאתפרץ?
ניסן סלומינסקי: אני רוצה שתשאל שאלה.
עיסאווי פריג': ישבתי בשקט לבקשתך.
עיסאווי פריג': עכשיו- - -
משה גפני: אדוני היושב-ראש, אנחנו מלאי הערכה לנועה ולמשה, שהתאפקו.
ראובן ריבלין: הם מקצוענים.
ראובן ריבלין: הם ענו טוב מאוד.
משה גפני: יש להם רק בעיה אחת – שהם נמצאים עכשיו בממשלה רעה, ובקדנציה הקודמת הם היו בממשלה טובה.
ניסן סלומינסקי: עיסאווי, בבקשה, תשאל את השאלה.
עיסאווי פריג': אני מוותר על השאלה, אדוני, ותודה על היחס.
עיסאווי פריג': יש לי מצד שמאל חצי תשובות, ויש לי סתימת פיות ממך.
ניסן סלומינסקי: איזה סתימה?
ניסן סלומינסקי: שאני נותן לך לשאול שאלה?
ניסן סלומינסקי: אל תלך.
עיסאווי פריג': איזה שילוב זה.
ניסן סלומינסקי: אין כאן שום סתימת פיות, אלא אם כן אתה בין כה וכה ממהר וצריך ללכת.
עיסאווי פריג': יש פה.
עיסאווי פריג': זו זכותי לדבר.
ניסן סלומינסקי: ביקשתי ממך לשאול, לא לדבר.
עיסאווי פריג': תסתכל על זה איך שאתה רוצה – שאלה ודיבור בעיניי זה אותו דבר.
ניסן סלומינסקי: מאחר שאני מעריך אותך מאוד- - -
עיסאווי פריג': מה זה מעריך?
עיסאווי פריג': חברים, נוצר מצב שמקומם, רובי, ועושה אותך עצבני, שאתה מקבל חצי תשובות מאגף התקציבים, שנותנים לך מסר, כמה אתה שווה: יאללה, נו, קדימה.
עיסאווי פריג': ואני מצפה מהיושב-ראש שנפעל.
ראובן ריבלין: מה אתה שווה כחבר כנסת.
ראובן ריבלין: שלא יחשבו – מה אתה שווה כערבי ויהודי.
עיסאווי פריג': כחבר כנסת.
עיסאווי פריג': אני מצפה מיושב-ראש הוועדה שייתן לי את ההגנה, ויספק אותי בתשובה מינימלית, שאני אוכל להיות רגוע, אבל ברגע שאני – אז אני מבקש את הגנתך בקבלת התשובות.
עיסאווי פריג': בעניין החינוך, אנחנו עכשיו מעבירים מיליארד שקל, ועניתם לנהרי, 50 אחוז מהם עודפים מחויבים, ו-50 אחוז - יש לכם הגמישות.
<נועה היימן: כל ה-50 אחוז כולם עודפים מחויבים.
<נועה היימן: מה שהסברנו, את ה-100 אחוז עודפים מחויבים עבור כל תוכנית – מה שאנחנו רואים פה זה לא ה-100 אחוז אלא 50 אחוז בסך הכול.
<נועה היימן: יש תוכניות שיש בהן פחות מ-50 אחוז ויש תוכניות שיש בהן- - -
עיסאווי פריג': שאלה ראשונה: פעולות לשכת הדובר.
עיסאווי פריג': האם זה טבעי וסביר שתקציב דוברות, 2.5 מיליון, אתם בין יום ובין לילה מחליטים להעלות את זה ל-7 מיליון?
עיסאווי פריג': תוספת של 200 אחוז בלשכת דוברות.
משולם נהרי: יש הרבה רפורמות.
עיסאווי פריג': מה ההיגיון?
ניסן סלומינסקי: עיסאווי, אם מותר לי להסביר – אנחנו כרגע לא דנים על תקציב משרד החינוך אלא אנחנו דנים עכשיו על ההעברות המחויבויות.
ניסן סלומינסקי: אם אתה שואל למה התקציב עצמו גדל, זה לא הזמן היום; זה היה צריך לשאול כשדנים על תקציב משרד החינוך.
ניסן סלומינסקי: אנחנו שואלים רק על ההעברה המחויבת.
<נועה היימן: 4.6 מיליון ₪ שמיתוספים פה לפעולות לשכת הדובר.
<נועה היימן: מדובר, כל הסכום זה עודפים מחויבים שנוצרו בשנת 2013.
<נועה היימן: משרד החינוך יצא לקראת סוף שנת 2013 בקמפיין גדול, גם בגלל רפורמת הבגרויות המתוכננת.
יצחק כהן: אבל לא יצא מזה כלום.
<נועה היימן: גם בגלל שלושת השבועות הארכת שנת הלימודים.
סתיו שפיר: לא עדיף להשקיע את המיליונים האלה בילדים עם מוגבלויות, במערך הסעות לבתי ספר, בכל מיני מטרות יותר טובות מקמפיינים תקשורתיים?
ניסן סלומינסקי: סתיו, את רואה את הדוגמה?
ניסן סלומינסקי: הרי את יודעת שזה לא רלוונטי, השאלה.
ניסן סלומינסקי: הם לא המחליטים.
עיסאווי פריג': בגלל ריבוי הרפורמות, ריבוי ההסברים.
עיסאווי פריג': הבנו.
עיסאווי פריג': ריבוי כמה שיותר רפורמות, כמה שיותר כסף לדברר את הרפורמות האלה.
עיסאווי פריג': השאלה השנייה, בסעיף 202401, תוכניות לקידום החינוך למיעוטים.
עיסאווי פריג': אני מבקש לקבל הסבר על הסעיף הזה.
<נועה היימן: משרד החינוך פועל לתקצב מספר תוכניות חומש לקידום אוכלוסיית המיעוטים בישראל בתחום החינוך.
<נועה היימן: העברנו את כל הפניות התקציביות האלה בשנה שעברה פה בוועדה.
<נועה היימן: זה כספים שמועברים ברובם ממשרד ראש הממשלה, שמרוכזים שם תוכניות החומש, ברובן תוכניות גם בתחומי התחבורה, גם בתחומי התעסוקה וגם בתחומי החינוך.
<נועה היימן: משרד ראש הממשלה מתכלל את התוכניות ומעביר- - -
עיסאווי פריג': אני מבקש לקבל מכם את תקציב משרד החינוך לשנת 2004.
<נועה היימן: אסביר הסבר כללי פה ואשלח לך מה שצריך.
<נועה היימן: בעצם יש שני אלמנטים לשאלה שאתה שואל: יש חלקים שיותר קל לזהות, כמו תוכניות החומש שנמצאות בתקנות ייעודיות, לכן קל לומר מה התוספת התקציבית שלה זכאי תלמיד מיעוטים.
<נועה היימן: חוץ מזה יש כיתה במגזר הערבי, שמתוקצבת כמו כיתה במגזר היהודי, זה סכומים שיותר קשה לי לחלץ.
<נועה היימן: אני יכולה לתת לך פירוט גם על תוכניות החומש, מה שהעברנו בזמנו בשנה שעברה גם לחבר הכנסת שטרן, בכתב.
עיסאווי פריג': הדבר האחרון בשלב זה, 202 ו-711, מלגות ומענקים לתלמידים.
עיסאווי פריג': אני מבקש לקבל את הפירוט של הסעיף.
<משה שגיא: ההקצאה של המלגות היא בהתאם למדרג הטיפוח של בתי הספר.
<משה שגיא: בתי ספר עם מדרג טיפוח נמוך, שהאוכלוסייה שם יותר חלשה, יש שם עדיפות בהקצאה בהיקף המלגות ש- - - לבתי הספר, לעומת בתי ספר חזקים.
עיסאווי פריג': מה זה מלגות?
<משה שגיא: - - - עבור תשלומי הורים.
עיסאווי פריג': זה לא להשכלה גבוהה.
<משה שגיא: יש שם רק מיליון שקל לסטודנטים דרוזים, אבל כל השאר – מדובר במלגות תלמידים.
<משה שגיא: כ-100 ומשהו מיליון זה מלגות תלמידים, ועוד 35 מיליון למלגות- - -
עיסאווי פריג': שאבין, ה-11 מיליון שקל שמופע כאן, לפי מה שאתה אומר – מתוכם- - -
<משה שגיא: זה לא מתוכם.
<משה שגיא: אני עומד בגדול על תקציב המלגות.
עיסאווי פריג': זה מלגות של תלמידים בתוך בתי הספר.
עיסאווי פריג': ומה הקריטריון למלגות האלה?
<משה שגיא: לפי דירוג הטיפוח של בית הספר.
עיסאווי פריג': אני יכול לקבל פירוט של הקריטריונים?
עיסאווי פריג': ו-2013.
<נועה היימן: נחדד.
<נועה היימן: נעביר הכול, אבל רק נחדד עכשיו.
<נועה היימן: התקציב מועבר לבתי ספר.
<נועה היימן: משרד החינוך לא קובע לאיזה תלמיד להעביר אלא כמה להעביר לכל בית ספר לפי מדד הטיפוח – מדד שנקבע לפי הכנסת המשפחה והשכלת ההורים, ואז מנהל בית הספר מחלק.
עיסאווי פריג': שאלה אחרונה, ברשותך.
עיסאווי פריג': 203003, ישובים נתמכים.
עיסאווי פריג': 3 מיליון ו-200.
<נועה היימן: משרד החינוך מעביר מדי שנה לרשויות שנמצאות במקומות או גבוהים במיוחד, ולכן קר בהם, או נמוכים במיוחד, ולכן חם בהם, תגבור לתקצוב של הסקות ומזגנים.
<נועה היימן: יש קריטריונים.
<נועה היימן: מעל גובה מסוים- - -
ניסן סלומינסקי: מי בעד לאשר 20005 – ירים את ידו.
משה גפני: בשם כל הקבוצה רביזיה.
ניסן סלומינסקי: בגלל לחץ הזמן אני עושה קפיצה.
ניסן סלומינסקי: פנו אליי שני שרים במשך השבועיים האחרונים, שהעודפים האלה מעכבים אותם, לכן אני מנסה לקפוץ אליהם.
ניסן סלומינסקי: הראשונה זה שרת הקליטה, סופה לנדבר.
משה גפני: אתה מביא את החטיבה להתיישבות?
משה גפני: אני צריך לדעת.
משה גפני: אני מהבוקר נמצא בשביל זה.
משה גפני: לאן הלך ה-28 מיליון?
משה גפני: משהו שערורייתי.
משה גפני: יש היום החטיבה להתיישבות?
ניסן סלומינסקי: עמוד 39, משרד הקליטה.
ניסן סלומינסקי: פנייה 30004
ניסן סלומינסקי: שני שרים כבר שבועיים מבקשים ממני, ואמרו שזה ממש מעכב את המשרד כולו, הוא נעצר.
ניסן סלומינסקי: חשבתי שנגיע לפי הסדר, אבל מאחר שאני רואה שלא – אני קופץ לשני המשרדים האלה.
<שרי שלזינגר: שרי שלזינגר, משרד העלייה והקליטה.
<שרי שלזינגר: זו בקשה של משרד העלייה והקליטה להעברת עודפי התקציב משנת 2013 לשנת 2014 על סך 185,500 אלף ₪.
<שרי שלזינגר: מדובר בהתחייבויות שנפתחו בשנת 2013, וטרם סיימנו לשלם בגינן.
<שרי שלזינגר: בסכומים זה אחרת.
ראובן ריבלין: 185 מיליון?
<שרי שלזינגר: נכון, עודפי תקציב.
<שרי שלזינגר: מאחר שהתקציב לשנת 2013 אושר מאוחר, העודפים הגיעו מאוחר, מדובר בהתחייבויות שטרם סיימנו לשלם בגינן.
<שרי שלזינגר: הם נפתחו ב-2013.
משה גפני: מה תפקידך במשרד?
<שרי שלזינגר: הממונה על התקציבים.
משולם נהרי: לגבי סעיף 1204, יש שם עודף – גם, אני לא יודע אם זה 50 אחוז.
משולם נהרי: אני מתאר לעצמי שזה 50 אחוז.
משולם נהרי: בתקנה יש 28 מיליון ו-890, בבסיס התקנה.
משולם נהרי: העודף הוא 29 מיליון, שזה מהווה 50 אחוז.
משולם נהרי: איך מסבירים את זה?
משולם נהרי: הגיע להם איזה פיס, משהו, סכום גדול, שלא הצליחו לבצע אותו בדצמבר?
<שרי שלזינגר: הסכום הכללי הגיע לסכום גבוה הרבה יותר לאור עודפים, תוספות, שינויים בתקציבים.
משולם נהרי: כמה היו התוספות?
<שרי שלזינגר: אני מצטערת, אני לא יודעת לומר לך את הסכום כרגע.
משולם נהרי: את לא חושבת שזה מוזר, ש-50 אחוז- - -
חיים כץ: אם אין הצבעות היום – תגיד לנו.
חיים כץ: תשאל את היועצים המשפטיים.
חיים כץ: אל תשאיר אותנו סתם.
משולם נהרי: האם את לא חושבת שזה מוזר ש-50 אחוז מהעודפים עולים על הבסיס שיש בתקנה?
<שרי שלזינגר: אופי התקנות כולל מספר תוכניות רב ומגוון.
<שרי שלזינגר: חלקם נובעים משינויים ומצרכים נקודתיים אד הוק של אותו גל עלייה שמגיע או בתמיכות לפי קריטריונים ושיקולים שהמשרד החליט לתת.
משולם נהרי: לא שמענו שיש גל עלייה מיוחד.
<שרי שלזינגר: למשל, תקציב תמיכות שלנו נובע מהפניות ומהתמיכות- - -
משולם נהרי: לזה אני רוצה להגיע.
משולם נהרי: איך הוא מתבצע.
משולם נהרי: כל שנה מעבירים עודף בכל הנושא של הפעילות לעולים חדשים, כאשר נמצאים במרכזי קליטה, נמקים שם, יושבים כבר שנים, ויש תקציב של 25 מיליון לפעילות חברתית, והכסף הזה הולך וחוזר והולך וחוזר, ומיתוסף עליו גם כן משהו שלא יכול להתבצע.
משה גפני: הוא מייצג את כולנו בשאלה הזאת.
ניסן סלומינסקי: לפני שאתה עונה, שמעון, בבקשה.
שמעון סולומון: לגבי 301202, לגבי תעסוקה, מידע ויזמות.
שמעון סולומון: אני רוצה לדעת קודם כל פירוט, על מה מדובר.
שמעון סולומון: כשמדובר בעולים חדשים אני יודע שלמשל, בעולים החדשים, במוקדים, מתחננים להיות בין המועסקים ולהיות עובדים מהמשרד.
שמעון סולומון: אני רוצה לדעת את הפירוט, כשאת אומרת: תעסוקה, מה זה אומר?
<שרי שלזינגר: עובדי המוקדים לא נכנסים בתוכנית הזאת.
<שרי שלזינגר: בתוכנית 3007, שם נכנסים.
שמעון סולומון: רגע, מה עם 202?
<שרי שלזינגר: ב-202 נכנסים ודאי ככלל העולים.
שמעון סולומון: כמה יוצאי אתיופיה יש שם?
ראובן ריבלין: זה פר עולה.
<שרי שלזינגר: אני יכולה לחזור אליך ולבדוק את הנושא, איזה אחוז מושמים דרך האגף הספציפי הזה.
שמעון סולומון: אם אין לך תשובות עכשיו, יכול להיות שתצטרכי לחזור עם תשובות.
<שרי שלזינגר: זה תוכניות שמיועדות לכלל העולים, וליוצאי אתיופיה בתוכם.
שמעון סולומון: כמה יוצאי אתיופיה יש בפנים?
משולם נהרי: יהיו לך הפתעות.
<אופיר להב: אופיר להב, משרד העלייה והקליטה.
<אופיר להב: מנהל אגף תכנון מדיניות, תקצוב ומחקר.
<אופיר להב: ראשית, לשאלה לגבי גלי העלייה ומרכזי הקליטה.
<אופיר להב: דבר ראשון, מי שנמצא היום במרכזי קליטה זה רק העולים מאתיופיה, כלומר כל שאר העולים, שלא מאתיופיה, לא נמצאים במרכזי הקליטה; הם נקלטים בקליטה ישירה.
משולם נהרי: מי נמצא בבאר שבע?
<אופיר להב: רק יוצאי אתיופיה.
משולם נהרי: התימנים לא נמצאים שם?
<אופיר להב: יש ארצות מסוימות- - - במרכזי הקליטה יש כ-6,500 מיטות.
<אופיר להב: רובם המכריע זה יוצאי אתיופיה.
<אופיר להב: יש מעט, בעניין של עשרות, מתימן וטוניס, בהתאם להחלטות ממשלה – טוניס, בהחלטת ממשלה, שנותנים איזשהו טיפול בנושא.
<אופיר להב: יש עוד כמה ארצות, שאני לא חושב שזה המקום, שיש עלייה מהן, שזה המקום פה להרחיב.
<אופיר להב: מדובר בעשרות אנשים.
<אופיר להב: בהמשך לשאלה לקליטה בקהילה, כל הפעילויות שמתבצעות במרכזי הקליטה מופעלות על-ידי משרד הקליטה באמצעות הסוכנות היהודית.
<אופיר להב: כל התקציב לכל כולל פעולות חברה ותרבות וכל הפעולות של קליטה בקהילה מתוקצבות דרך ההפעלה של מרכזי הקליטה, שזה לא בתוכנית שאתה דיברת עליה, 301204.
<אופיר להב: זה נמצא במשהו אחר – בתוכנית שנקראת קליטת עולי אתיופיה.
<אופיר להב: בתוכנית של קליטה בקהילה לא מדובר באנשים שנמצאים במרכזי קליטה; מדובר בקליטה בעיקר דרך רשויות מקומיות.
משולם נהרי: בקהילה.
משולם נהרי: כמה זה מתבצע שם?
משולם נהרי: באילו אחוזים?
משולם נהרי: כל שנה חוזר עודף גדול.
<אופיר להב: אם זאת השאלה, מה אחוז הביצוע של תוכנית קליטה בקהילה במשרד הקליטה, אני בהחלט יכול לבדוק.
משולם נהרי: ומה התוספת פה?
<אופיר להב: אין פה תוספת.
<אופיר להב: זה עודפים מחויבים.
<אופיר להב: אומר בוודאות, שאחוז הביצוע של כלל המשרד בשנה שעברה נפגע בגלל שהתקציבים הגיעו רק בסוף השנה – גם העודפים וגם התוספות וגם ההסתות הפנימיות.
סתיו שפיר: למה זה כך?
משולם נהרי: בעצם יש לך עודפים שמתגלגלים אולי אפילו שנה שנייה, כדי ליצור סכום כזה.
<אופיר להב: חלילה.
<אופיר להב: גם לא יכול להיות בתקציב תמיכות, לפחות לא אצלנו במשרד, שעודף מתגלגל מעבר לשנה קלנדרית אחת, כי החשב לא ייתן דבר כזה.
<אופיר להב: גם אנחנו לא נעשה.
משולם נהרי: אני אומר לך שיש אפשרות כזאת, שיש עתירה ומעכבים כסף.
<אופיר להב: אם יש עתירה בבית משפט על משהו – יכול להיות.
שמעון סולומון: לא קיבלתי תשובה, ויש לי עוד שאלה.
ניסן סלומינסקי: היא אמרה שתעביר לך.
<אופיר להב: שאלת לגבי העלייה.
<אופיר להב: בשלוש השנים האחרונות, חבר הכנסת נהרי, היתה עלייה במספר העולים.
<אופיר להב: רק בשבוע שעבר שרת העלייה והקליטה אגב שיחת הטלפון שאמרה שהמשרד תקוע, שרת העליי והקליטה הציגה פה בכנסת בשדולה של יהודי צרפת את העובדה שרק בשלושת החודשים האלה עלו יותר מפי כפול מיהודי צרפת ממה שהיה בשנה שעברה, ולכן הממשלה – מקדמים תוכנית עלייה מיוחדת- - -
משולם נהרי: יש תוכנית בסוף החודש, לעשות יריד עלייה בצרפת ובאיטליה.
סתיו שפיר: אבל אתה אומר שהמשרד מתוקצב בפחות ממה- - -
ניסן סלומינסקי: אבל הוא באמצע תשובות שהוא נותן.
ראובן ריבלין: התשובות שלך מספקות.
ראובן ריבלין: אפשר להצביע, לדעתי.
<אופיר להב: לגבי עניין התעסוקה, אני מנסה להבחין את השאלה, ואענה על שני דברים.
<אופיר להב: כל תוכניות התעסוקה באמצעות מוקדי הקליטה, כפי שיודעים, משרד הקליטה מפעיל 22 מוקדי קליטה ברשויות המקומיות בתוך השכונות שיש בהן ריכוז גבוה של יוצאי אתיופיה.
<אופיר להב: תקציב התעסוקה למוקדים הוא לא במסגרת תקציב התעסוקה הרגיל של המשרד.
<אופיר להב: הוא יותר גדול, והוא מגיע ל- - - בנפרד.
שמעון סולומון: זו הבעיה הכי גדולה.
שמעון סולומון: לא ייתכן שעשרות שנים יוצאי אתיופיה עובדים בכל מיני מקומות, והם לא נכנסים לתוך הקור של המשרד.
שמעון סולומון: אתם צריכים לחשוב שוב, כי הם לא עובדים חיצוניים.
שמעון סולומון: הם צריכים להיות עובדים פנימיים כמו כל אחד אחר.
<אופיר להב: אתה מדבר על תקציב ההעסקה?
<אופיר להב: אני לא יכול להתייחס לזה.
<אופיר להב: אני יודע שזה נמצא עכשיו על המדוכה בהרבה- - - וגם בערכאות משפטיות.
<אופיר להב: אנחנו תומכים ברשויות מקומיות.
ראובן ריבלין: מה, זה מדיניות של המשרד?
שמעון סולומון: בפועל יש עשרות עובדים- - - בשנה, והם לא נמצאים בתוך המשרד.
<אופיר להב: אנחנו תומכים ברשויות מקומיות לקליטת יוצאי אתיופיה- --
שמעון סולומון: ניסן, זה לא רציני.
שמעון סולומון: יש עובדים יוצאי אתיופיה שעובדים עשרות שנים, והם נמצאים מחוץ למערכת, ברשויות מקומיות שכל שנה מחדשים להם את המשרה, אז נראה לך זה ברור?
שמעון סולומון: תבדקו את זה.
שמעון סולומון: זה לא יכול להימשך ככה.
<אופיר להב: אנחנו מתקצבים רשויות מקומיות לנושא קליטת- - -
שמעון סולומון: למה הם לא מהמשרד?
<אופיר להב: זה שהרשות מחליטה- - -
שמעון סולומון: סלח לי, אתה מטעה פה את האנשים.
שמעון סולומון: מי שמחליט זה בעל המאה.
שמעון סולומון: זה המשרד שמתקצב.
שמעון סולומון: לא הרשות מתקצבת את המשרד הראשי.
<אופיר להב: הסוגייה הזאת היא ידועה, היא נמצאת לפתחם של כל מי שנוגע בדבר.
<אופיר להב: זה גם המשרד, גם השרה התייחסה לזה.
<אופיר להב: לדעתי, אפילו יש בזה עניין משפטי בנושא, של אופן ההעסקה.
<אופיר להב: בגדול, מה שהוא אומר, שאנחנו מעסיקים- - -
ראובן ריבלין: המדיניות היא של העיריות או של משרד הקליטה?
שמעון סולומון: נחש, באמת.
ניסן סלומינסקי: אני מבקש שלאחר מכן אתם תזמינו את שמעון, ותפרסו את הדברים, ותראו.
<אופיר להב: ישבנו אתו מספר פעמים, והוא גם נמצא בתהליך.
שמעון סולומון: קודם כל, אני יודע שאתה לא הכתובת, אבל אתה פה, לכן אני מדבר אליך.
שמעון סולומון: זה מדיניות של משרד הקליטה.
שמעון סולומון: לא עשו אותנו באצבע.
שמעון סולומון: כל מה שקשור ליוצאי אתיופיה, השאיפה היא להעסיק אותם דרך גופים חיצוניים, דרך הרשות המקומית, דרך כיוונים, דרך כל מיני ארגונים, כי ככה משמרים- - - אני מבקש שתהיה מדיניות – לגבי ההצבעה, מבקש שנצביע, ונעשה רביזיה.
שמעון סולומון: לגבי החומש, ראו זה פלא – המצב של בני הקהילה הוא לא הולך ומשתפר, והממשלה החליטה לתת תקציב גדול, שנקרא תקציב חומש, ויש עודף.
שמעון סולומון: איך זה ייתכן?
<אופיר להב: העודפים של שנה שעברה, בדיוק כמו שהיה בכלל המשרד, לפחות המשרד שלנו - העודפים שהגיעו בשנה שעברה רק באוקטובר או בסוף ספטמבר, לדעתי, ותקעו את המשרד עד אוקטובר, לא אפשרו לצאת בתוכניות חדשות.
<אופיר להב: לדוגמה, אם תוכנית שהחומש בשנה שעבר רצתה לעשות, כל השנה היתה תוכנית עבודה לעשות תוכנית עבודה במסגרת תוכנית החומש, לא יכולנו להפעיל אותה עד שהתקציב הגיע.
<אופיר להב: רק באוקטובר יכולנו לחתום על חוזה עם ספק, וחוזה עם ספק חותמים לפחות לשנה.
<אופיר להב: אני מכיר את תוכנית החומש לפרטיה, אגב.
שמעון סולומון: תוכנית דיור, שהיא חלק מתוכנית החומש, שהיא 120 מיליון שקל, מ-2008 עד 2013, ניצלו רק שני אנשים.
שמעון סולומון: אולי אחוז אחד.
שמעון סולומון: אז יש כל מיני קריטריונים שאתם עושים, שהם לא מנצלים.
<אופיר להב: אתה מדבר על תוכנית החומש שנמצא במשרד השיכון.
<אופיר להב: זה תוכנית החומש שבמשרד הקליטה.
שמעון סולומון: אתם המתכללים.
ראובן ריבלין: חבר הכנסת סולומון, רק תסביר לי דבר אחד, וחיים ואני נתמוך בך – את זה אני אומר ליושב-ראש – אני רוצה להבין, אם אנחנו לא נעביר את הכסף הזה, רוב העולים שייפגעו זה דווקא עולי אתיופיה.
ראובן ריבלין: עכשיו תגיד לנו מה לעשות.
שמעון סולומון: אני יודע את זה.
שמעון סולומון: אמנם אני חבר כנסת חדש, אבל אני מבין את זה.
שמעון סולומון: אני רוצה שנצביע בעד, ורביזיה.
ניסן סלומינסקי: סתיו לא נמצאת?
ניסן סלומינסקי: אז מי בעד לאשר את בקשה 30004 – ירים את ידו.
ניסן סלומינסקי: הצבעה בעד – פה אחד הבקשה אושרה.
שמעון סולומון: הצבעתי בעד, אבל מבקש רביזיה.
משה גפני: גם אנחנו מבקשים רביזיה אתו.
ניסן סלומינסקי: זה אפשרי.
ניסן סלומינסקי: הרביזיות יידונו יותר מאוחר.
ניסן סלומינסקי: דברו אתו אחר כך.
חיים כץ: אתה מעלה עכשיו את הרביזיה?
ניסן סלומינסקי: לא, ממילא צריך לחכות חצי שעה.
משה גפני: אדוני היושב-ראש, תוכל לומר לנו מה הסדר?
משה גפני: אנחנו פה עד הלילה.
ניסן סלומינסקי: אנחנו קופצים.
ניסן סלומינסקי: יכול להיות שנוכל לחזור לכולם אחר כך.
ניסן סלומינסקי: תכף נשמע את דעתו של היועץ המשפטי.
ניסן סלומינסקי: אנחנו קופצים לעמוד 72.
ניסן סלומינסקי: פנייה 70003
ניסן סלומינסקי: משרד השיכון.
משה גפני: למה זה עכשיו?
ניסן סלומינסקי: אמרתי - כבר כמה פעמים פנו אליי שני שרים.
ניסן סלומינסקי: אם יהיה לנו יותר זמן, נחזור לכולם.
חיים כץ: אמרת לנו לבוא לפה ב-11:00.
ניסן סלומינסקי: מי הרפרנט שמדבר על זה?
ניסן סלומינסקי: אין פה אף אחד שמייצג?
קריאה: אקרא לו, כי שיניתם את הסדר.
ניסן סלומינסקי: תקראו לו, ובינתיים אבדוק את הנושא.
ניסן סלומינסקי: הגיע נציג של משרד השיכון?
משה גפני: אם כל הכבוד, היה אמור להיות נציג משרד השיכון – הוא לא היה.
משה גפני: עשית הפסקה כדי שהוא יבוא.
משה גפני: אני מבקש להוריד את זה היום מסדר-היום.
משה גפני: אני, כשלא היו מגיעים רפרנטים, לא הייתי מעלה את זה.
ניסן סלומינסקי: זה לא היה כך.
ניסן סלומינסקי: עשיתי קפיצה גדולה לעמוד 82, אז יכול להיות שהוא לקח חשבון, והלך להתפלל מנחה.
משה גפני: פעמיים מחכים לרפרנט שלא נמצא?
ניסן סלומינסקי: אני לא צלצלתי אליו.
ניסן סלומינסקי: אני מקווה שמישהו צלצל.
מיכל בירן: זה גם מסר שגוי – שיטה לא להגיע.
סתיו שפיר: ממילא הם לא מספקים תשובות, אז מישהו אחר יכול להחליף אותם.
ניסן סלומינסקי: משרד הרווחה.
ניסן סלומינסקי: פנייה 23005
משה גפני: ניסן, אתה יכול לומר מה התוכניות שלך?
ניסן סלומינסקי: שנמשיך בזה.
ניסן סלומינסקי: אני מקווה שזה מה שיסוכם.
ניסן סלומינסקי: תהיה התייעצות עם הייעוץ המשפטי, ונוכל להמשיך לנושא כפל עמלות.
סתיו שפיר: אז נפלה החטיבה להתיישבות?
ניסן סלומינסקי: למה נפלה?
ניסן סלומינסקי: אם נספיק, נגיע אליה.
ניסן סלומינסקי: אם הייתם נותנים לי רמז איך ייראה ההמשך, אוכל לדעת – שאוכל להעריך זמנים.
ניסן סלומינסקי: אחרת אין לי יכולת.
ניסן סלומינסקי: העודפים מחויבים – אף פעם לא היה דיון על זה.
סתיו שפיר: זה בחקלאות.
סתיו שפיר: אני חושבת שיש חשש, כי אולי אין לך רוב, אז אולי שווה כן לדבר על זה.
אלעזר שטרן: אולי בשנים קודמות היה אמון יותר גדול.
סתיו שפיר: יכול להיות.
משה גפני: היה מגיע אורי אריאל לפה, וההתיישבות היתה מקבלת את מה שמגיע לה.
משה גפני: לא כמו שאצלכם.
ניסן סלומינסקי: גם ג'ומס – תמיד אנחנו לוקחים אותו כדוגמה – שני דברים היה אומר:
ניסן סלומינסקי: אם זה כסף קואליציוני – לא שואלים, מצביעים בעד, כי זה ההסכמים.
ניסן סלומינסקי: עודפים מחויבים – זה ברור.
ניסן סלומינסקי: כבר היה דיון על זה.
משה גפני: לא כמו בזמן שלך שדורסים אותנו, ניסן.
משה גפני: מה ציפית שנעשה?
משה גפני: בתקופה שלי קיבלתם להתנחלויות הרבה כסף, מה שלא קיבלתם קודם.
ניסן סלומינסקי: הרבה פחות מהיום.
ראובן ריבלין: כי הקואליציה היתה בעד ההתיישבות, וגם אותו חלק באופוזיציה- - -
ניסן סלומינסקי: 23005, משרד הרווחה.
<גיא הרמתי: הפנייה נועדה להעברת 400 מיליון ₪ עודפים מחויבים משנת 2013 למשרד הרווחה.
<גיא הרמתי: זה כ-400 מיליון שקל.